રાષ્ટ્રીય લોક દળ (રાલોદ)ને ર૦ બેઠક સમાજવાદી પાર્ટીએ ફાળવી દીધી છે, પરંતુ તેના પ્રમુખ અજિતસિંહ ર૮ બેઠકની માગણી કરી રહ્યા છે જે અંગે વાતચીત ચાલુ છે. અત્રે ઉલ્લેખનીય છે કે ઉત્તરપ્રદેશના મુખ્યપ્રધાન અખિલેશ યાદવ અને કોંગ્રેસના નેતાઓ વચ્ચે છેલ્લા કેટલાક સમયથી ગઠબંધન અંગે વાતચીત ચાલી રહી હતી અને ચૂંટણી પંચે અખિલેશ યાદવના નેતૃત્વવાળા સપાના જૂથને સાઇકલનું ચૂંટણી ચિહ્ન સત્તાવાર રીતે ફાળવી દેતાં બંને પક્ષો વચ્ચે ગઠબંધનનો માર્ગ મોકળો થઇ ગયો છે અને આજે આ મહાગઠબંધનની જાહેરાત થઇ શકે છે.